URDHËR
Nr. 300, datë 17.5.2022

PËR NJË NDRYSHIM NË URDHRIN NR. 247, DATË 28.7.2017, “PËR MIRATIMIN E TARIFAVE TË NJËSUARA TË SHËRBIMIT TË DOKUMENTACIONIT NË RRJETIN ARKIVOR KOMBËTAR TË REPUBLIKËS SË SHQIPËRISË”

Në mbështetje të nenit 77, të ligjit nr. 9154, datë 6.11.2003, “Për arkivat”,

URDHËROJ:

1. Ndryshimin e tarifave të njësuara të shërbimit të dokumentacionit në Rrjetin Arkivor Kombëtar të Republikës së Shqipërisë.
2. Në tabelën e tarifave, në kapitullin I, “Tarifa të dokumenteve arkivore”, në pikën 2, shkronja “d” dhe “e” dhe në pikën 3, shkronja “b”, shfuqizohen.
3. Në kapitullin I, “Tarifa të dokumenteve arkivore”, pika 3, shkronja “a” dhe “c” ndryshohen, si më poshtë:
“a) tarifa për të gjithë studiuesit vendës dhe të huaj: 	20 lekë;
[bookmark: _GoBack]c) tarifa për skanimin dhe fotografimin e dokumenteve: 	10 lekë.”. 
4. Në kapitullin II, “Tarifat e dokumenteve audiovizuale”, pika 1, ndryshohet, si më poshtë:
“a) tarifa për foto me rezolucion deri në 600 dpi me watermark të institucionit: 500 lekë;
b) tarifa për foto me rezolucion deri në 1200 dpi pa watermark, me të drejtë publikimi: 5.000 lekë.”. 
5. Në kapitullin II, “Tarifat e dokumenteve audiovizuale”, pika 2, ndryshohet, si më poshtë:
“1. Dhënie materiali arkival filmik, për vepër derivate:
a) nga origjinal në format SD: 		1.500 lekë/minutë;
b) nga origjinal në format HD: 		2.000 lekë/minutë;
c) nga origjinali në format 2K: 		5.000 lekë/minutë.
2. Dhënie materiali arkival filmik, për:
a) përdorim familjar:			 1.000 lekë/film;
b) përdorim studimor: 			 1.000 lekë/film;
c) studentët: falas;
d) muze :					 2.000 lekë/minutë.
3. Aktivitete kulturore: 
a) nga origjinali në format SD/HD              5.000 lekë; 
b) nga origjinali në format 2K                   10.000 lekë.”.
6. Ngarkohet Rrjeti Arkivor i Republikës së Shqipërisë për zbatimin e këtij urdhri dhe afishimin e tarifave të reja në mjedise të dukshme të sallave të shërbimit të dokumentacionit.
Ky urdhër botohet në Fletoren Zyrtare dhe hyn në fuqi më 1.7.2022.

